ইন্টারকাইনেসিস

ইন্টারকাইনেসিস বা ইন্টারফেজ ২ হলো মায়োসিস কোষ বিভাজনের মায়োসিস ১ ও মায়োসিস ২ এর মধ্যকার বিশ্রাম দশা, যে দশায় কিছু কিছু প্রজাতির কোষ প্রবেশ করে থাকে। ইন্টারকাইনেসিস দশায় কোনো ডিএনএ অনুলিপন সংঘটিত হয় না; যদিও মায়োসিস ১-এর ইন্টারফেজ-১ দশায় অনুলিপন সংঘটিত হয়। ইন্টারকাইনেসিসের সময় প্রথম মায়োটিক বিভাজনের একমাত্র স্পিন্ডল তন্তুর অবলুপ্তি ঘটে এবং দ্বিতীয় মাইটোটিক বিভাজনের জন্য মাইক্রোটিউবিউলগুলো দুইটি নতুন স্পিন্ডল তন্তু গঠন করে। সাধারণত টেলোফেজ-১ এর পর ইন্টারকাইনেসিস সংঘটিত হয়। তবে, বেশ কিছু উদ্ভিদ প্রজাতি টেলোফেজ-১ এবং ইন্টারকাইনেসিস দশায় প্রবেশ না করে, সরাসরি প্রোফেজ-২ দশায় প্রবেশ করে। এই দশা পর্যন্ত প্রতিটি ক্রোমোজোম দুইটি ক্রোমাটিড সমন্বিত থাকে।

 তথ্যসূত্র 

বিষয়শ্রেণী:কোষ বিভাজন
বিষয়শ্রেণী:কোষীয় প্রক্রিয়া